
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣΔΕΥΤΕΡΟ Αρ.Φύλλου 214 

18 Φεβρουάριου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 
Νομικού Προσώπου «ΚΕΦΟ Κοινότητας Αχλαδο¬ 


χωρίου», Ν. Σερρών. 1 

Έγκριση του Οργανισμού Εσωτερικής Υπηρεσίας της 
Κοινότητας Αχλαδοχωρίου, Ν. Σερρών. 2 


Συγχώνευση των Νομικών Προσώπων του Δήμου Καλα¬ 
μάτας: 1) ΟΡΓΑΝΙΣΜΟΣ ΑΘΛΗΤΙΣΜΟΥ ΚΑΙ ΝΕΟΛΑΙ¬ 
ΑΣ ΔΗΜΟΥ ΚΑΛΑΜΑΤΑΣ και 2) ΔΗΜΟΤΙΚΟΙ ΧΩΡΟΙ 
ΑΘΛΗΣΗΣ Ε. ΣΤΑΔΙΟ -Ε. ΚΟΛΥΜΒΗΤΗΡΙΟ ΚΑΛΑΜΑ¬ 
ΤΑΣ, και σύσταση Νέου Νομικού Προσώπου με την 
επωνυμία ΑΘΛΗΤΙΚΟΣ ΦΟΡΕΑΣ ΔΗΜΟΥ ΚΑΛΑ¬ 


ΜΑΤΑΣ . 3 

Κατάργηση Ν.Π.Δ.Δ. με την επωνυμία «5η Ενιαία Σχο¬ 
λική Επιτροπή Δήμου Χαλκιδέων. 4 

Σύσταση Νομικού Προσώπου Δημοσίου Δικαίου του 
άρθρου 203 του ΔΚΚ, με την επωνυμία «5η Ενιαία 
Σχολική Επιτροπή Δήμου Χαλκιδέων, 1ου ΤΕΕ, 2ου 

ΤΕΕ, 4ου ΤΕΕ και 5ου ΤΕΕ Χαλκίδας». 5 

Σύσταση Νομικού Προσώπου Δημοσίου Δικαίου του 
άρθρου 203 του ΔΚΚ, με την επωνυμία «Σχολική 
Επιτροπή 4ου Ενιαίου Λυκείου Χαλκίδας». 6 


Καθιέρωση υπερωριακής εργασίας, εργασίας κατά 
τις Κυριακές και εξαιρέσιμες ημέρες, εργασίας κα¬ 
τά τις νυκτερινές ώρες των εργασίμων ημερών, Κυ¬ 
ριακών και εξαιρέσιμων, κατά το έτος 2005, για μό¬ 
νιμο και αποσπασμένο προσωπικό των Νομαρχια¬ 
κών Αυτοδιοικήσεων. 7 


ΑΠΟΦΑΣΕΙ Σ 

Αριθ. 13333/04 (1) 

Έγκριση του Οργανισμού Εσωτερικής Υπηρεσίας του 
Νομικού Προσώπου «ΚΕΦΟ Κοινότητας Αχλαδο¬ 
χωρίου», Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Τις διατάξεις: 

1) Του άρθρου 12του Ν. 1188/1981 «περί κυρώσεωςτου 


κώδικα, περί καταστάσεως προσωπικού ΟΤΑ» όπως αντι- 
καταστάθηκε με τις διατάξεις του άρθρου 8 παρ. 5 του Ν. 
2307/1995. 

2) Των άρθρων 34, 35 και 36 του Ν. 2190/1994 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης», του Π.Δ. 37Α/1987,22/1999 
και 50/2001, όπως τροποποιήθηκε με το Π.Δ. 347/2003. 

3) Τις διατάξεις των άρθρων 11 και 18 του Ν. 2539/1997 
«Συγκρότηση της Πρωτοβάθμιας Τοπικής Αυτοδιοίκη¬ 
σης». 

4) Τις διατάξεις του Ν. 2503/1997 «Διοίκηση - οργάνωση 
- στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5) Την αριθμ. 550/1/7.10.1992 εγκύκλιο της Γραμματεί- 
ας του Υπουργικού Συμβουλίου «Έλεγχος δαπανών που 
προκαλούν οι κανονιστικές διοικητικές πράξεις». 

6) Την αριθ. 5631/26.7.2000 απόφασή μας περί μεταβι- 
βάσεως εξουσίας υπογραφής «Ορισμός εισηγητών και 
μεταβίβαση εξουσίας υπογραφής «Με εντολή Γενικού 
Γ ραμματέα Περιφέρειας». 

7) Την αριθ. 4/2004 απόφαση του Διοικητικού Συμβου¬ 
λίου του Ν.Π. «Κέντρο Φροντίδας Οικογένειας Κοινότη¬ 
τας Αχλαδοχωρίου», περί εγκρίσεως του Οργανισμού 
Εσωτερικής Υπηρεσίας του. 

8) Την αριθ. 17/2004 απόφαση του Κοινοτικού Συμβου¬ 
λίου Αχλαδοχωρίου, με την οποία γνωμοδοτεί θετικά στην 
κατάρτιση του προαναφερόμενου Ο.Ε.Υ. 

9) Το αριθ. 22/1/6.9.2004 πρακτικό του Υπηρεσιακού 
Συμβουλίου Προσωπικού των ΟΤΑ Ν. Σερρών, που γνω¬ 
μοδοτεί θετικά για την ψήφιση του Ο.Ε.Υ. του Νομικού 
Προσώπου. 

10) Το γεγονός ότι με τις διατάξεις της απόφασης αυτής 
προκαλείται δαπάνη ύψους 50.000 ευρώ, η οποία είναι 
γραμμένη στον Κ.Α. 05.11.1. του προϋπολογισμού του οι¬ 
κείου Ν.Π. για το έτος 2004 και για καθένα από τα επόμε¬ 
να έτη, αποφασίζουμε: 

Διαπιστώνουμε την ψήφιση του Οργανισμού Εσωτερι¬ 
κής Υπηρεσίας του Ν.Π., «ΚΕΦΟ Κοινότητας Αχλαδοχω¬ 
ρίου» που καταρτίστηκε με την αριθ. 4/2004 απόφαση του 
Διοικητικού του Συμβουλίου και εγκρίθηκε με την αριθμ. 
17/2004 απόφαση της Κοινότητας Αχλαδοχωρίου, σύμ¬ 
φωνα με τις οικείες διατάξεις, ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΕΦΟ ΚΟΙΝΟΤΗΤΑΣ ΑΧΛΑΔΟΧΩΡΙΟΥ 

Άρθρο 1 

Η υπηρεσία του ΚΕΦΟ Κοινότητας Αχλαδοχωρίου, συ¬ 
γκροτείται για: 

Α) Τη φύλαξη, φροντίδα, διαπαιδαγώγηση και ψυχαγω¬ 
γία παιδιών δημοτών, κατοίκων της Κοινότητάς μας, την 
πολύπλευρη νοητική, συναισθηματική, κοινωνική και ψυ¬ 
χοσωματική τους ανάπτυξη και την προπαρασκευή τους 
για την φυσική μετάβασή τους από το οικογενειακό στο 
σχολικό περιβάλλον. 

Β) Πρόγραμμα ηλικιωμένων (τρίτης ηλικίας) που περι¬ 
λαμβάνει την κοινωνική, συναισθηματική, ψυχολογική και 
συμβουλευτική στήριξη των μελών όποτε κρίνεται απα¬ 
ραίτητο. 

Άρθρο 2 

Η υπηρεσία του ΚΕΦΟ Κοινότητας Αχλαδοχωρίου είναι 
ενιαία και αποτελεί αυτοτελές γραφείο. 

Άρθρο 3 

ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΒΑΘΜΙΣΗ ΘΕΣΕΩΝ 

Το προσωπικό του ΚΕΦΟ Κοινότητας Αχλαδοχωρίου 
υπάγεται στις διατάξεις του Α' και Γ' μέρους του Ν. 
1188/1981 «περί κυρώσεως του κώδικα κατάστασης προ¬ 
σωπικού ΟΤΑ». 

Οι θέσεις των υπαλλήλων διακρίνονται σε κατηγορίες 
ως εξής: 

1. Θέσεις δευτεροβάθμιας εκπαίδευσης (Δ.Ε.) 

2. Θέσεις υποχρεωτικής εκπαίδευσης (Υ.Ε.) 

Άρθρο 4 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων κατηγορίας ΔΕ 
είναι ο Δ' και καταληκτικός ο Α’. 

2. Εισαγωγικός βαθμός των υπαλλήλων κατηγορίας ΥΕ 
είναι ο Ε' και καταληκτικός ο Β'. 

Άρθρο 5 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 

Η οργανική σύνθεση και διαβάθμιση των θέσεων του 
προσωπικού του ΚΕΦΟ ΚΟΙΝΟΤΗΤΑΣ ΑΧΛΑΔΟΧΩΡΙΟΥ, 
κατά κατηγορία και κλάδο και σύμφωνα με τα Π.Δ. 
37α/1997 και 22/90 διακρίνονται ως κατωτέρω: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΚΑΤΗΓΟΡΙΑΣ ΔΕ 

Α. Μία (1) θέση κλάδου ΔΕΙ Διοικητικού - Οικονομικού 

Β' ΠΡΟΣΩΠΙΚΟ ΕΚΤΑΚΤΟ Ή ΩΡΟΜΙΣΘΙΟ 

2. ΚΛΑΔΟΣ ΚΑΤΗΓΟΡΙΑΣ Υ.Ε. 

Α. Μία (1) θέση κλάδου ΥΕ Προσωπικό καθαριότητας - 
βοηθητικών εργασιών -μαγειρείου. 

Άρθρο 6 

Συνιστώνται δύο (2) θέσεις με σχέση εργασίας ιδιωτι¬ 
κού δικαίου ορισμένου χρόνου, διαφόρων ειδικοτήτων 
για την αντιμετώπιση εποχιακών ή άλλων περιοδικών ή 
πρόσκαιρων αναγκών (Ν. 2503/1997 άρθρο 18παρ. 12). 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν το προσωπικό αυτό. 


Άρθρο 7 

ΠΡΟΪΣΤΑΜΕΝΟΣ ΟΡΓΑΝΙΚΗΣ ΜΟΝΑΔΑΣ 

Ως προϊστάμενος του αυτοτελούς γραφείου του ΚΕΦΟ 
ΚΟΙΝΟΤΗΤΑΣ ΑΧΛΑΔΟΧΩΡΙΟΥ, θα επιλέγεται και θα το¬ 
ποθετείται σύμφωνα με τις διατάξεις του άρθρου 36 του 
Ν. 2190/1994 υπάλληλος του κλάδου ΔΕ 

Άρθρο 8 

ΕΙΔΙΚΑ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 
ΠΡΟΣΩΠΙΚΟΥ 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ: 

Ο Προϊστάμενος του ΚΕΦΟ Κοινότητας Αχλαδοχωρίου: 

1. Έχει την γενική ευθύνη της οργάνωσης και λειτουρ¬ 
γίας του ΚΕΦΟ και είναι υπεύθυνος για την εύρυθμη λει¬ 
τουργία του έναντι του Δ.Σ. και την τήρηση του παρόντος 
εσωτερικού κανονισμού λειτουργίας. 

2. Προΐσταται όλου του προσωπικού, εποπτεύει, συντο¬ 
νίζει και κατευθύνει το παιδαγωγικό - ψυχαγωγικό έργο 
του ΚΕΦΟ προτείνοντας το σχετικό πρόγραμμα. 

3. Είναι υπεύθυνος και εισηγείται στο Δ.Σ. κάθε θέμα 
που σχετίζεται με τη λειτουργία, το προσωπικό και την 
υλικοτεχνική υποδομή του ΚΕΦΟ όπως: 

Α) Τον αριθμό και τις ειδικότητες του προσωπικού που 
είναι αναγκαίο να προσληφθεί στο ΚΕΦΟ προκειμένου να 
διασφαλιστεί η εύρυθμη λειτουργία του. 

Β) Τις μετακινήσεις του προσωπικού. 

Γ) Το παιδαγωγικό υλικό και τον πάσης φύσης εξοπλι¬ 
σμό του ΚΕΦΟ. 

Δ) Τις απαραίτητες εργασίες για την επισκευή και συ¬ 
ντήρηση του κτηρίου του ΚΕΦΟ. 

Ε) Την επιμόρφωση και μετεκπαίδευση των υπαλλήλων 
του ΚΕΦΟ. 

ΣΤ) Την οργάνωση συγκεντρώσεων, ψυχαγωγικών και 
πολιτιστικών εκδηλώσεων κ.λπ. 

4. Εγκρίνει και υπογράφει: 

I) Τα αιτήματα των υπαλλήλων του ΚΕΦΟ για τη χορή¬ 
γηση πάσης φύσεως αδειών (κανονικές, γονικές, φοιτητι¬ 
κές, αναρρωτικές κ.λπ.). 

II) Την καταβολή υπερωριακής απασχόλησης του προ¬ 
σωπικού του ΚΕΦΟ. 

5. Είναι υπεύθυνος για την σύνταξη και τήρηση του κα¬ 
τάλληλου διαιτολογίου των παιδιών. 

6. Είναι αρμόδιος για την αλληλογραφία με Δημόσιους 
φορείς και υπηρεσίες ή δημότες για θέματα που αφορούν 
το ΚΕΦΟ. 

7. Συνεργάζεται αρμονικά με τις διοικητικές Υπηρεσίες, 
οι οποίες οφείλουν να παρέχουν κάθε στοιχείο και διοικη¬ 
τική στήριξη στο έργο του για να διασφαλιστεί η εύρυθμη 
λειτουργία και η επιτυχία του ΚΕΦΟ. 

8. Συνεργάζεται με τις υπηρεσίες της Κοινότητας για 
θέματα που αφορούν το ΚΕΦΟ. 

9. Συνεργάζεται με το υπόλοιπο προσωπικό του ΚΕΦΟ 
ώστε από κοινού να αντιμετωπίσουν τα προβλήματα που 
αφορούν τα παιδιά, τους γονείς, το προσωπικό και το χώ¬ 
ρο του Π.Σ. και προγραμματίζουν από κοινού ενέργειες 
για την επίλυσή τους. 

10. Τηρεί αρχείο με: 

Α) Πρακτικά συνεδριάσεων του Δ.Σ. 

Β) Το προσωπικό και τις ειδικότητες του ΚΕΦΟ. 

Γ) Την αλληλογραφία. 

Δ) Οποιαδήποτε στοιχεία που κρίνονται απαραίτητα για 
την καλύτερη λειτουργία του ΚΕΦΟ. 

11. Καθορίζει το ωράριο λειτουργίας όλου του προσω¬ 
πικού για την ομαλή λειτουργία του. 

12. Ασκείτο καθήκοντα του διαχειριστή όπως αυτά ανα- 
φέρονται στον παρόντα κανονισμό, όταν δεν υπηρετεί 
στον σταθμό υπάλληλος αυτού του κλάδου. 

13. Συγκεντρώνει, μελετά τις αιτήσεις εγγραφής με όλα 
τα δικαιολογητικά καιτις υποβάλει στο Δ.Σ. προς συζήτηση. 

14. Αξιολογεί τις υπηρεσιακές εκθέσεις όλου του προ¬ 
σωπικού. 

15. Ευθύνεται για τη φύλαξη και συντήρηση όλου του 
εξοπλισμού του ΚΕΦΟ. 

16. Τηρεί όλα τα απαραίτητα και προβλεπόμενα βιβλία 
διοίκησης του άρθρου για την λειτουργία του ΚΕΦΟ. 

17. Γνωστοποιεί αιτιολογημένα στο Δ.Σ. διαγραφές, 
μειώσεις απαλλαγές κ.λπ. 

18. Παρέχει συμβουλές σε όσους από τους γονείς αντι¬ 
μετωπίζουν προβλήματα συνεργαζόμενος με το προσω¬ 
πικό. 

19. Υποβάλλει τα πορίσματα ερευνών, μελετών και ειδι¬ 
κών προγραμμάτων που εφαρμόζονται στο ΚΕΦΟ. 

20. Εκτελείτις εξωτερικές εργασίες του ΚΕΦΟ. 

21. Συμμετέχει στις εξόδους και όλες τις εκδηλώσεις 
του ΚΕΦΟ. 

22. Είναι υπεύθυνος για την καλή συνεργασία του ΚΕΦΟ 
με τους γονείς, τους δημότες, τις υπηρεσίες της Κοινότη¬ 
τας και άλλους φορείς. 

23. Κρατά την σφραγίδα του ΚΕΦΟ. 

24. Κρατά τα κλειδιά του ΚΕΦΟ. Εκτός του προϊσταμέ¬ 
νου κλειδιά κρατάει και ένας υπάλληλος από το λοιπό 
προσωπικό που εκτελεί πρωινό ωράριο εργασίας. 

25. Κρατά το ένα από τα δύο κλειδιά της αποθήκης. 

26. Κατευθύνειτοπροσωπικό καθαριότητας- βοηθητικών 
εργασιών ως προς τη σωματική καθαριότητα των νηπίων. 

27. Συνεργάζεται με τον υπάλληλο του κλάδου Διαχει¬ 
ριστών (αν υπάρχει) και το Δ.Σ. για την κατάρτιση του ετή¬ 
σιου προϋπολογισμού εσόδων και εξόδων, του απολογι¬ 
σμού και ισολογισμού τούτου. 

28. Υπογράφει τις μισθοδοτικές καταστάσεις των απο¬ 
δοχών του προσωπικού. 

ΚΑΘΗΚΟΝΤΑ ΠΡΟΣΩΠΙΚΟΥ 

Το προσωπικό του Ν.Π. είναι υποχρεωμένο να συμβάλει 
με όλες του τις δυνάμεις στην εύρυθμη λειτουργία του, να 
καλλιεργεί και να αναπτύσσει περαιτέρω τις γνώσεις του, 
παρακολουθώντας τις επιστημονικές εξελίξεις να υπο¬ 
στηρίζει τις οικογένειες των φιλοξενούμενων παιδιών και 
ηλικιωμένων και να αφιερώνει στα καθήκοντά που του 
αναθέτουν όλες τις δραστηριότητες εξυπηρετώντας αυ¬ 
τά ευσυνείδητα. 

Τα ειδικότερα καθήκοντα του Ν.Π. έχουν ως εξής: 

1. Καθήκοντα Διοικητικού υπαλλήλου 

Α) Απασχολείται κύρια στα προγράμματα φύλαξης, ψυ¬ 
χαγωγίας των παιδιών και των ηλικιωμένων. Είναι υπεύ¬ 
θυνος για την προμήθεια και τον έγκαιρο εφοδιασμό του 
ΚΕΦΟ με τα αναγκαία τρόφιμα και λοιπά υλικά, για την κα¬ 
λή φύλαξη, συντήρηση και διάθεση τους, καθώς και για 
την λοιπή εν γένι περιουσία του Κέντρου, σύμφωνα με τις 
εκάστοτε αποφάσεις του Δ.Σ. 

Β) Συντάσσει τις μισθοδοτικές καταστάσεις του προ¬ 
σωπικού του ΚΕΦΟ και υπολογίζει με βάση τις ισχύουσες 
νομοθεσίες, τυχόν πρόσθετες αμοιβές (υπερωρίες κ.λπ.) 
που προκύπτουν. 

Γ) Τηρεί όλα τα βιβλία διαχείρισης, στα οποία καταχω¬ 
ρεί όλες τις από τον νόμο απαιτούμενες εγγραφές. 


Δ) Πραγματοποιεί τις πληρωμές και εισπράξεις του 
Ν.Π. Γι' αυτές συνυπογράφει με τον Πρόεδρο του Δ.Σ. ή 
τον Προϊστάμενο του Ν.Π. τις απαραίτητες επιταγές ή 
πληρώνει με μετρητά, εφόσον δεν εκδίδεται επιταγή, λαμ- 
βάνοντας σχετική απόφαση από τον δικαιούχο. Είναι 
υπεύθυνος για την έγκαιρη απόδοση των γενόμενων κρα¬ 
τήσεων για φόρους ή ασφαλιστικές εισφορές. 

Ε) Είναι υπεύθυνος για την τήρηση γενικά των λογαρια- 
σμώντου Ν. Π., την συγκέντρωση των παραστατικών στοι- 
χείωντης διαχείρισης καιτηνφύλαξη καταξινόμηση όλων 
των δικαιολογητικών εισπράξεων και πληρωμών, έτσι 
ώστε να είναι ευχερής ο έλεγχος της διαχείρισης σε οποι¬ 
αδήποτε χρόνο. 

ΣΤ) Συνεργάζεται με τον Προϊστάμενο του Ν.Π. για την 
κατάρτιση του προϋπολογισμού και απολογισμού- ισολο¬ 
γισμού του Ν.Π. εισηγούμενος εγκαίρως τυχόν διαμόρ¬ 
φωσή του. 

Ζ) Εκτελεί κάθε άλλη εργασία διοίκησης και διαχείρισης 
που του ανατίθεται. 

2. Καθήκοντα βοηθητικού προσωπικού (καθαριότητας): 

Α) Εκτελεί τις εργασίες καθαριότητας του Κέντρου. 
Χρησιμοποιεί υλικά καθαριότητας που παραλαμβάνει 
από τον Διαχειριστή με υπηρεσιακό σημείωμα. 

Β) Επιλαμβάνεται της καθαριότητας των νηπίων του νη- 
πιακού τμήματος σύμφωνα με τις υποδείξεις και την συ¬ 
νεργασία του Προσωπικού. 

Φροντίζει να συνεργάζεται με τον μάγειρα για την προ¬ 
ετοιμασία και διανομή του φαγητού, όπως και για την συ¬ 
γκέντρωση και καθαριότητα των ειδών εστίασης. 

Γ) Εκτελεί κάθε άλλη υπηρεσία που του /της ανατίθεται 
από την Δ/νση και έχει σχέση με την εύρυθμη λειτουργία 
του Ν.Π. 

Άρθρο 9 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρε¬ 
σιών και δεν αναφέρονται αναλυτικά στον παρόντα οργα¬ 
νισμό, ρυθμίζονται από τον Κανονισμό Λειτουργίας. 

Άρθρο 10 

Από την ψήφιση του παρόντος Οργανισμού Εσωτερι¬ 
κής Υπηρεσίας του Νομικού Προσώπου ΚΕ.Φ.Ο. Αχλαδο¬ 
χωρίου, προκαλείται δαπάνη ύψους 50.000 ευρώ, η οποία 
είναι γραμμένη στον Κ.Α. 05-11.1 του προϋπολογισμού 
του παραπάνω Νομικού Προσώπου για το έτος 2004 και 
για καθένα από τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 31 Ιανουάριου 2005 

Με εντολή Γ ενικού Γ ραμματέα Περιφέρειας 

Η Προϊσταμένη Διεύθυνσης 
ΓΕΩΡΓΙΑ ΠΑΥΛΟΥ 

-♦- 

Αριθ. 17449/04 (2) 

Έγκριση του Οργανισμού Εσωτερικής Υπηρεσίας της 
Κοινότητας Αχλαδοχωρίου, Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Τις διατάξεις: 

1)Του άρθρου 12του Ν.1188/1981 «περί κυρώσεως του 

κώδικα, περί καταστάσεως προσωπικού ΟΤΑ» όπως αντι- 
καταστάθηκε με τις διατάξεις του άρθρου 8 παρ. 5 του Ν. 
2307/1995. 

2) Των άρθρων 34, 35 και 36 του Ν. 2190/1994 «Σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης», του Π.Δ. 37Α/1987,22/1999 
και 50/2001, όπως τροποποιήθηκε με το Π.Δ. 347/2003. 

3) Τις διατάξεις των άρθρων 11 και 18 του Ν. 2539/1997 
«Συγκρότηση της Πρωτοβάθμιας Τοπικής Αυτοδιοίκησης». 

4) Τις διατάξεις του Ν. 2503/1997 «Διοίκηση - οργάνω¬ 
ση- στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

5) Την αριθμ. 550/1/7.10.1992 εγκύκλιο της Γραμματεί¬ 
ας του Υπουργικού Συμβουλίου «Έλεγχος δαπανών που 
προκαλούν οι κανονιστικές διοικητικές πράξεις». 

6) Την αριθ. 5631/26.7.2000 απόφασή μας περί μεταβι- 
βάσεως εξουσίας υπογραφής «Ορισμός εισηγητών και 
μεταβίβαση εξουσίας υπογραφής «Με εντολή Γενικού 
Γ ραμματέα Περιφέρειας». 

7) Την αριθμ. 3776/31.3.1999 (ΦΕΚ 577/Β77.5.1999) 
απόφαση του Γενικού Γραμματέα Περιφέρειας Κεντρι¬ 
κής Μακεδονίας, μετηνοποίαεγκρίθηκεο Ο.Ε.Υ.της Κοι¬ 
νότητας Αχλαδοχωρίου. 

8) Την αριθ. 66/2004 απόφαση του Κοινοτικού Συμβου¬ 
λίου Αχλαδοχωρίου, που αναφέρεται στην τροποποίηση 
του Ο.Ε. Υ. της Κοινότητας Αχλαδοχωρίου. 

9) Το αριθ. 38/4/8.12.2004 πρακτικό του Υπηρεσιακού 
Συμβουλίου Προσωπικού, που γνωμοδοτεί υπέρ της τρο- 
ποποίησηςτου ΟΕΥτης Κοινότητας Αχλαδοχωρίου, απο¬ 
φασίζουμε: 

Διαπιστώνουμε ότι με την αριθμ. 66/2004 απόφαση του 
Κοινοτικού Συμβουλίου Αχλαδοχωρίου, τροποποιείται ο 
Ο.Ε.Υ. της Κοινότητας ώστε εφεξής να ισχύει όπως πα¬ 
ρακάτω: 

Τροποποιείται η τελευταία παράγραφος του άρθρου 2 
-ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΓΡΑΦΕΙΟΥ του Οργανι¬ 
σμού Εσωτερικής Υπηρεσίας της Κοινότητας Αχλαδοχω¬ 
ρίου ως εξής: 

ΤΑΜΕΙΑΚΗ ΥΠΗΡΕΣΙΑ 

• Διαμόρφωση και παρακολούθηση των ταμειακών 
προγραμμάτων της κοινότητας με τη συνεχή παρακολού¬ 
θηση των υποχρεώσεων και των αναμενόμενων εισπρά¬ 
ξεων. 

• Παραλαβή χρηματικών ενταλμάτων πληρωμών και 
διενέργεια των πληρωμών προς τους δικαιούχους μετά 
από έλεγχο των τυχόν επιπρόσθετων δικαιολογητικών 
που ορίζει ο νόμος, ότι πρέπει να προσκομίζουν οι δικαι¬ 
ούχοι (π.χ. φορολογική ενημερότητα στην περίπτωση των 
Εταιρειών). 

• Καταγραφή των διενεργούμενών πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Διενέργεια εισπράξεων αντιστοίχων οφειλών προς 
την κοινότητα. Έκδοση αντιστοίχων γραμματίων είσπρα¬ 
ξης και σχετική ενημέρωση του περιοδικού αρχείου οφει¬ 
λετών και οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς την κοινότητα και ενημέρωση 
του Λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 


• Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλόμενων από την κοινότητα 
ποσών, κατά κατηγορία προσόδων.Έκδοση και μέριμνα 
για την κοινοποίηση ατομικών ή ειδικών προσκλήσεων 
προς τους οφειλέτες της κοινότητας. 

• Αρχική ενημέρωση περιοδικού αρχείου οφειλετών 
κατά οφειλέτη, όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών αρχείων και γενικά λογαρια¬ 
σμών του λογιστικού συστήματος της κοινότητας, που 
αφορούν εισπρακτέα και τα πραγματοποιηθέντα έσοδα 
της κοινότητας, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία της κοινότη¬ 
τας. Διενέργεια χρηματικών δοσοληψιών με τις Τράπε¬ 
ζες. 

• Τήρηση αρχείων κάθε είδους παραστατικών και αντι¬ 
στοίχων δικαιολογητικών που χρησιμοποιούνται για την 
ενημέρωση του λογιστικού συστήματος της κοινότητας. 

Παροχή κάθε είδους στοιχείων που ζητούνται από Δη- 
μόσιες/Ελεγκτικές υπηρεσίες, σύμφωνα με τις διαδικα¬ 
σίες που ισχύουν εκάστοτε. 

Από την παραπάνω τροποποίηση του Ο.Ε.Υ. δενπροκα- 
λείται δαπάνη σε βάρος του προϋπολογισμού της Κοινό¬ 
τητας Αχλαδοχωρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 31 Ιανουάριου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΓΕΩΡΓΙΑ ΠΑΥΛΟΥ 

-♦- 

Αριθ. 61 (3) 

Συγχώνευση των Νομικών Προσώπων του Δήμου Καλα¬ 
μάτας: 1) ΟΡΓΑΝΙΣΜΟΣ ΑΘΛΗΤΙΣΜΟΥ ΚΑΙ ΝΕΟΛΑΙΑΣ 
ΔΗΜΟΥ ΚΑΛΑΜΑΤΑΣ και 2) ΔΗΜΟΤΙΚΟΙ ΧΩΡΟΙ 
ΑΘΛΗΣΗΣ Ε. ΣΤΑΔΙΟ -Ε. ΚΟΛΥΜΒΗΤΗΡΙΟ ΚΑΛΑΜΑ¬ 
ΤΑΣ, και σύσταση Νέου Νομικού Προσώπου με την 
επωνυμία ΑΘΛΗΤΙΚΟΣ ΦΟΡΕΑΣ ΔΗΜΟΥ ΚΑΛΑΜΑΤΑΣ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/1995) περί «λοιπών δημοτικών και κοινοτικών προσώ¬ 
πων», παρ.6. 

2. Τις διατάξεις του άρθρου 14 του Ν. 2880/2001 σύμ¬ 
φωνα με τις οποίες μπορούν να συγχωνεύονται σε ένα δη¬ 
μοτικό ή κοινοτικό νομικό πρόσωπο δημοσίου δικαίου, πε¬ 
ρισσότερα του ενός νομικά πρόσωπα με ομοειδής ή πα¬ 
ρεμφερείς σκοπούς, και αυτό γίνεται με την έκδοση 
αποφάσεων των οικείων Δημοτικών Συμβουλίων. 

3. 

4. Την Α.Π. οικ. 48431/5.12.2001 (Εγκύκλιος 22) του 
ΥΠΕΣΔΔΑ και τα διαλαμβανόμενα σε αυτή, η οποία κοινο¬ 
ποιήθηκε στους ΟΤΑ με το Α.Π. 19846/7.1.2002 έγγραφό 
μας, περί συγχώνευσης νομικών προσώπων δημοσίου δι¬ 
καίου α) με ομοειδείς και β) με παρεμφερείς σκοπούς. 

5. Το γεγονός ότι στο Δήμο Καλαμάτας λειτουργούν 

δύο Νομικά Πρόσωπα με παρεμφερείς σκοπούς: α) ο ΟΡ¬ 
ΓΑΝΙΣΜΟΣ ΑΘΛΗΤΙΣΜΟΥ ΚΑΙ ΝΕΟΛΑΙΑΣ ΔΗΜΟΥ ΚΑΛΑ¬ 
ΜΑΤΑΣ (ΦΕΚ σύστασης, 450/Β/23.1.1991) και β) οι ΔΗ¬ 
ΜΟΤΙΚΟΙ ΧΩΡΟΙ ΑΘΛΗΣΗΣ Ε. ΣΤΑΔΙΟ -Ε. ΚΟΛΥΜΒΗΤΗ¬ 
ΡΙΟ ΚΑΛΑΜΑΤΑΣ (ΦΕΚσύστασης, 857/Β/4.7.2001). 

6. Την αριθμ. 523/2004 απόφαση του Δημοτικού Συμ¬ 
βουλίου Καλαμάτας με την οποία συγχωνεύονται τα ανω¬ 
τέρω Νομικά Πρόσωπα, σε ένα, αποφασίζουμε: 

Α. Επικυρώνουμε την αριθμ. 523/2004 απόφαση του Δη¬ 
μοτικού Συμβουλίου Καλαμάτας περί συγχώνευσης δύο 
Νομικών Προσώπων σε ένα (ΟΡΓΑΝΙΣΜΟΣ ΑΘΛΗ¬ 
ΤΙΣΜΟΥ ΚΑΙ ΝΕΟΛΑΙΑΣ ΔΗΜΟΥ ΚΑΛΑΜΑΤΑΣ - ΦΕΚ σύ¬ 
στασης, 450/Β/23.1.1991, και ΔΗΜΟΤΙΚΟΙ ΧΩΡΟΙ 
ΑΘΛΗΣΗΣ Ε. ΣΤΑΔΙΟ - Ε. ΚΟΛΥΜΒΗΤΗΡΙΟ ΚΑΛΑΜΑΤΑΣ- 
ΦΕΚ σύστασης 857/Β/4.7.2001), σύμφωνα με τις διατά- 
ξειςτου άρθρου 203, παρ. 6τουΔ.Κ.Κ.(Π.Δ. 410/1995) και 
του άρθρου 14του Ν. 2880/2001, και 

Β. Συγχωνεύουμε τα ανωτέρω δύο Νομικά Πρόσωπα 
και συνιστούμε νέο Νομικό Πρόσωπο Δημοσίου Δικαίου 
σύμφωνα με τις διατάξεις του άρθρου 203 του Δ.Κ.Κ. 
(Π.Δ. 410/1995), και ως εξής: 

1. ΕΠΩΝΥΜΙΑ 

Η επωνυμία του συνιστώμενου Νομικού Προσώπου εί¬ 
ναι «ΑΘΛΗΤΙΚΟΣ ΦΟΡΕΑΣ ΔΗΜΟΥ ΚΑΛΑΜΑΤΑΣ». 

2. ΣΚΟΠΟΣ 

Σκοπός του Νομικού Προσώπου είναι: 

α) Η ανάπτυξη και υποστήριξη Μαζικού, Σωματειακού, 
Σχολικού Αθλητισμού όλων των βαθμιδών και γενικά κάθε 
μορφής άθλησης για τη διατήρηση και προβολή της αθλη¬ 
τικής παράδοσης της περιοχής του Δήμου Καλαμάτας. 

β) Η καλλιέργεια των αθλητικών ιδεών, των σωματικών 
και πνευματικών ικανοτήτων, η καλλιέργεια και η διάδοση 
του αθλητικού πνεύματος σε όλους τους δημότες, μακριά 
από φανατισμούς, ανταγωνισμούς και κερδοσκοπικούς 
στόχους. 

γ) Η δημιουργία, λειτουργία και συντήρηση αθλητικών 
κέντρων και γυμναστηρίων, χώρων αθλοπαιδιών και γυ¬ 
μναστικής έτσι που να καλύπτονται οι αυξημένες ανάγκες 
για άθληση των συμπολιτών μας, ιδιαίτερα των νέων. 

δ) Η υποστήριξη ψυχαγωγικών, πολιτιστικών, επιστημο¬ 
νικών, συνεδριακών εκδηλώσεων Διεθνούς, Εθνικού, Πε¬ 
ριφερειακού, Νομαρχιακού Επιπέδου, των φορέων τοπι¬ 
κού χαρακτήρα καθώς και των ατόμων με ειδικές ανά¬ 
γκες. 

ε) Η συνεργασία με τους αθλητικούς φορείς (σωματεία, 
ενώσεις κ.λπ.) για την ανάπτυξη και πρόοδο του αθλητι¬ 
σμού και η λειτουργία επιτροπών για την αξιοποίηση κά¬ 
θε δυνατότητας ανάπτυξης του αθλητισμού. 

3. ΔΙΑΡΚΕΙΑ 

Η διάρκεια του Νομικού Προσώπου είναι αόριστη. Κα- 
ταργείται μόνο με απόφαση του Δημοτικού Συμβουλίου και 
πράξη του Γ. Γραμματέατης Περιφέρειας Πελοποννήσου, 
που δημοσιεύεται στην Εφημερίδα της Κυβερνήσεως. 

4. ΠΕΡΙΟΥΣΙΑ-ΠΟΡΟΙ 

Περιουσία 

Στην κυριότητα του νομικού προσώπου μεταβιβάζο¬ 
νται, όλα τα κινητά και ακίνητα, τα οποία χρησιμοποιού¬ 
νταν από τα υφιστάμενα νομικά πρόσωπα για την εκπλή¬ 
ρωση του σκοπού τους, καθώς και κάθε εμπράγματο ή άλ¬ 
λο δικαίωμα επ' αυτών. 


Σε περίπτωση κατάργησης του Νομικού Προσώπου για 
τα ως άνω δικαιώματα εφαρμόζονται αναλόγως οι διατά- 
ξειςτου άρθρου 201 του Π.Δ. 410/1995. 

Οι πόροι του νομικού προσώπου είναι: 

α. Ετήσια επιχορήγηση μέσω του Δήμου Καλαμάτας 
από τις πιστώσεις του άρθρου 25 του Ν. 1828/1989 του 
προϋπολογισμού του Υπουργείου Εσωτερικών, Δημό¬ 
σιας Διοίκησης και Αποκέντρωσης ενισχυόμενες με τα 
ποσά της επιχορήγησης που έχουν προβλεφθεί στον 
προϋπολογισμό της Γενικής Γραμματείας Αθλητισμού 
του Υπουργείου Πολιτισμού, για τον ίδιο σκοπό. 

β. Ετήσια επιχορήγηση από το Δήμο Καλαμάτας ύψους 
300.000,00 ευρώ. 

γ. Επιχορήγηση και κάθε άλλη παροχή του Κράτους εί¬ 
τε απ' ευθείας προς το νομικό πρόσωπο είτε προς το Δή¬ 
μο Καλαμάτας για το νομικό τούτο πρόσωπο. 

δ. Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών, σωματείων 
κ.λπ. 

ε. Εισπράξεις από το αντίτιμο των πραγμάτων ή των 
υπηρεσιών που παρέχει το Νομικό Πρόσωπο. 

ζ. Πρόσοδοι από τη δική του περιουσία. 

5. ΔΙΟΙΚΗΣΗ 

Το νομικό πρόσωπο διοικείται από 9μελές Διοικητικό 
Συμβούλιο με ισάριθμα αναπληρωματικά μέλη, του οποί¬ 
ου η σύνθεση έχει ως εξής: 

• Πρόεδρος ο εκάστοτε Δήμαρχος ή άλλο μέλος αιρε¬ 
τό ή μη οριζόμενο απ' αυτόν. 

• Τρεις (3) αιρετοί εκπρόσωποι του Δήμου. 

• Ένας (1) εκπρόσωπος των εργαζομένων στο νομικό 
πρόσωπο και 

• Τέσσερις (4) δημότες με ανάλογη δράση ή γνώσεις 
σχετικά με το σκοπό του νομικού προσώπου. 

Τα μέλη του Διοικητικού Συμβουλίου μαζί με τους ανα¬ 
πληρωτές τους ορίζονται από το Δημοτικό Συμβούλιο. 

Η θητεία των μελών του Διοικητικού Συμβουλίου ορίζε¬ 
ται τετραετής, ακολουθεί τη δημοτική περίοδο και λήγει 
πάντοτε με την εγκατάσταση του νέου Διοικητικού Συμ¬ 
βουλίου. 

Το Πρόεδρο όταν απουσιάζει ή κωλύεται αναπληρώνει 
ο Αντιπρόεδρος ο οποίος εκλέγεται από τα μέλη του Διοι¬ 
κητικού Συμβουλίου και η θητεία του ακολουθεί τη θητεία 
του Διοικητικού Συμβουλίου του Νομικού Προσώπου. 

6. ΕΚΠΡΟΣΩΠΗΣΗ 

Το Νομικό Πρόσωπο εκπροσωπείται ενώπιον των πό¬ 
σης φύσεως και δικαιοδοσίας Δικαστηρίων και Δημοσίων 
και Διοικητικών εν γένει αρχών, καθώς και στις συναλλα¬ 
γές του με φυσικά και νομικά πρόσωπα από τον Πρόεδρο 
του Δ.Σ. τον οποίο όταν απουσιάζει ή κωλύεται τον αντι¬ 
καθιστά ο Αντιπρόεδρος. 

7. ΔΑΠΑΝΗ 

Με τη σύσταση του Νομικού Προσώπου προκαλείται 
δαπάνη σε βάρος του προϋπολογισμού του Δήμου Καλα¬ 
μάτας ύψους 1.000.000,00 ευρώ περίπου για κάθε οικον. 
έτος (700.000,00 ευρώ από ΥΠΕΣΔΔΑ και 300.000,00 € 
από ιδίους πόρους). 

8. Με την δημοσίευση της απόφασης για την συγχώ¬ 
νευση στην Εφημερίδα της Κυβερνήσεως το νέο Νομικό 
Πρόσωπο, στο οποίο συγχωνεύθηκαν τα άλλα, υποκαθί- 

σταται αυτοδικαίως και χωρίς καμία άλλη διατύπωση, σε 
όλα εν γένει τα δικαιώματα και τις υποχρεώσεις των συγ- 
χωνευθέντων Νομικών Προσώπων εξομοιούμενο με κα¬ 
θολικό διάδοχο. 

Οι θέσεις του προσωπικού που υπηρετεί στα συγχω- 
νευθέντα Νομικά Πρόσωπα μεταφέρονται αυτοδικαίως 
στο νέο Νομικό Πρόσωπο και εντάσσεται σε αυτές με 
απόφαση του Διοικητικού Συμβουλίου το προσωπικό με 
την ίδια σχέση με την οποία υπηρετούσε στα συγχωνευό- 
μενα Νομικά Πρόσωπα. 

Για κάθε άλλη λεπτομέρεια που δεν προβλέπεται στην 
παρούσα, εφαρμόζονται οι αντίστοιχες διατάξεις του άρ¬ 
θρου 203 του Π.Δ. 410/1995 και ρυθμίζεται με απόφαση 
του Δημοτικού Συμβουλίου, ύστερα από αιτιολογημένη 
πρόταση του Διοικητικού Συμβουλίου του Νομικού Προ¬ 
σώπου και στηριζόμενη στο Νόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 28 Ιανουάριου 2005 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

-♦- 

Αριθ. οικ.1260 (4) 

Κατάργηση Ν.Π.Δ.Δ. με την επωνυμία «5η Ενιαία Σχολι¬ 
κή Επιτροπή» Δήμου Χαλκιδέων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξειςτου Ν.2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ 
107/τ.Α'/30.5.1997). 

2. Τις διατάξεις του άρθρου 203 παρ.7 του Π.Δ. 
410/1995. 

3. Τις διατάξεις των Ν. 1484/1990 και 2817/2000, όπως 
ισχύουν. 

4. Την αριθ.246/2004 απόφαση του Δημοτικού Συμβου¬ 
λίου Χαλκίδας περί κατάργησης 5ης Ενιαίας Σχολικής 
Επιτροπής». 

5. Την αριθ.5490/19.6.1990 απόφαση του Νομάρχη Εύ¬ 
βοιας που δημοσιεύθηκε στο ΦΕΚ410/τ. Β75.7.1990, περί 
σύστασης 5ης Ενιαίας Σχολικής Επιτροπής. 

6. Την αριθ. 1526/5.4.2004 απόφαση του Γενικού Γραμ¬ 
ματέα Περιφέρειας Στερεός Ελλάδας «μεταβίβαση δικαι¬ 
ώματος υπογραφής Μ.Ε.Γ.Γ.Π.» (ΦΕΚ614/τ. Β727.4.2004), 
αποφασίζουμε: 

Καταργούμε το Νομικό Πρόσωπο Δημοσίου Δικαίου 
του Δήμου Χαλκιδέων με την επωνυμία «5η Ενιαία Σχολι¬ 
κή Επιτροπή» γιατί το 4ο Ενιαίο Λύκειο μεταφέρθηκε στο 
καινούργιο σχολικό συγκρότημα στην περιοχή «Πειραϊκή - 
Πατραϊκή». 

Με την παρούσα απόφαση δεν προκαλείται δαπάνη εις 
βάρος του προϋπολογισμού του Δήμου Χαλκιδέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 4 Φεβρουάριου 2005 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 


Αριθ. 1235 (5) 

Σύσταση Νομικού Προσώπου Δημοσίου Δικαίου του άρ¬ 
θρου 203 του ΔΚΚ, με την επωνυμία «5η Ενιαία Σχολι¬ 
κή Επιτροπή Δήμου Χαλκιδέων, 1 ου ΤΕΕ, 2ου ΤΕΕ, 4ου 
ΤΕΕ και 5ου ΤΕΕ Χαλκίδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξειςτου Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/Τ.Α730.5.1997). 

2. Τις διατάξειςτου άρθρου 203του Π.Δ. 410/1995. 

3. Τις διατάξεις των Ν. 1484/1990 και 2817/2000, όπως 
ισχύουν. 

4. Την αριθ. 247/2004 απόφαση του Δημοτικού Συμβου¬ 
λίου Χαλκίδας περί σύστασης ΝΠΔΔ με την επωνυμία «5η 
Ενιαία Σχολική Επιτροπή Δήμου Χαλκιδέων». 

5. Την αριθ. οικ. 1260/4.2.2005 απόφασή μας περί κα¬ 
τάργησης Ν.Π.Δ.Δ. με την επωνυμία «5η Ενιαία Σχολική 
Επιτροπή». 

6. Την αριθ. 1526/5.4.2004 απόφαση του Γενικού Γραμ¬ 
ματέα Περιφέρειας Στερεάς Ελλάδας «μεταβίβαση δικαι¬ 
ώματος υπογραφής Μ.Ε.Γ.Γ.Π» (ΦΕΚ614/τ.Β727.4.2004), 
αποφασίζουμε: 

Συστήνουμε στο Δήμο Χαλκιδέων Νομικό Πρόσωπο Δη¬ 
μοσίου Δικαίου, με την επωνυμία «5η Ενιαία Σχολική Επι¬ 
τροπή Δήμου Χαλκιδέων, 1 ου ΤΕΕ, 2ου ΤΕΕ, 4ου ΤΕΕ και 
5ου ΤΕΕ Χαλκίδας. 

1. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για την 
κάλυψη των λειτουργικών δαπανών του σχολείου (θέρ¬ 
μανσης, ηλεκτροδότησης, ύδρευσης, αποχέτευσης, τη¬ 
λεφωνικής σύνδεσης, αγοράς αναλώσιμων υλικών κ.λπ.). 

- Η καταβολή της αμοιβής στις καθαρίστριες του σχο¬ 
λείου. 

- Η εκτέλεση έργων για την επισκευή και συντήρηση του 
σχολικού κτιρίου του κάθε είδους εξοπλισμού του. 

- Η ανάθεση της λειτουργίαςτου σχολικού κυλικείου και 
η διαχείριση των εσόδων που προέρχονται από αυτό. 

- Η υποβολή εισηγήσεων προς την αρμόδια διεύθυνση 
πρωτοβάθμιας ή δευτεροβάθμιας εκπαίδευσης για τον 
εφοδιασμό του σχολείου και της βιβλιοθήκης του, με έπι¬ 
πλα ή άλλα είδη εξοπλισμού από τον ΟΣΚ και με βιβλία 
από το Υπουργείο Εθνικής Παιδείας και Θρησκευμάτων 
αντίστοιχα. 

- Η αγορά εξοπλιστικών ή άλλων συναφών ειδών ή δι¬ 
δακτικών μέσων για τη λειτουργία των σχολείων από πι¬ 
στώσεις του τακτικού προϋπολογισμού και του προγράμ¬ 
ματος δημοσίων επενδύσεων. 

- Η καταβολή αποζημίωσης (εξόδων κίνησης) στους 
σχολικούς τροχονόμους. 

- Η λήψη κάθε άλλου μέτρου που κρίνεται αναγκαίο για 
τη στήριξη της διοικητικής λειτουργίας της σχολικής μο¬ 
νάδας. 

2. Το Νομικό Πρόσωπο διοικείται από Ιδμελές Διοικητι¬ 
κό Συμβούλιο που αποτελείται: 

α) Τον εκάστοτε Δήμαρχο ή εκπρόσωπό του που ορίζε¬ 
ται από το Δημοτικό Συμβούλιο. 

β) Ένα (1) Δημοτικό Σύμβουλο που ορίζεται από το Δη¬ 
μοτικό Συμβούλιο. 

γ) Τους εκάστοτε Διευθυντές των 1 ου, 2ου, 4ου και 5ου 
ΤΕΕ. 

δ) Τέσσερις (4) εκπροσώπους του Συλλόγου Γονέων και 
Κηδεμόνων των μαθητών των 1ου, 2ου, 4ου και 5ου ΤΕΕ 
Χαλκίδας. 

ε) Έναν (1) δημότη που ορίζεται με απόφαση του Δημο¬ 
τικού Συμβουλίου. 

στ) Τέσσερις (4) αιρετούς εκπροσώπους των μαθητών 
που εκλέγονται από το 1 δμελές Μαθητικό Συμβούλιο των 
1ου, 2ου, 4ου και 5ου ΤΕΕ 

3. Η θητεία του πρώτου Διοικητικού Συμβουλίου λήγει 
με τη λήξη της παρούσας δημοτικής περιόδου. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

στ) Τα έσοδα από κάθε νόμιμη πηγή. 

5. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Δ.Σ και 
όταν αυτός απουσιάζει ή κωλύεται από τον Αντιπρόεδρο. 

6. Με την παρούσα απόφαση προκαλείται δαπάνη στον 
προϋπολογισμό του δήμου Χαλκιδέων έτους 2005, ύψους 
863.100,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 4 Φεβρουάριου 2005 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 

- 1 - 

Αριθ. 1236 (6) 

Σύσταση Νομικού Προσώπου Δημοσίου Δικαίου του άρ¬ 
θρου 203 του ΔΚΚ, με την επωνυμία «Σχολική Επιτρο¬ 
πή 4ου Ενιαίου Λυκείου Χαλκίδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/τ.Α'/ 30.5.1997). 

2. Τις διατάξειςτου άρθρου 203του Π.Δ. 410/1995. 

3. Τις διατάξεις των Ν. 1484/90 και 2817/2000, όπως 
ισχύουν. 

4. Την αριθ.248/2004 απόφαση του Δημοτικού Συμβου¬ 
λίου Χαλκίδας περί σύστασης ΝΠΔΔ με την επωνυμία 
«Σχολική Επιτροπή 4ου Ενιαίου Λυκείου». 

5. Την αριθ. 1526/5.4.2004 απόφαση του Γενικού Γραμ¬ 
ματέα Περιφέρειας Στερεός Ελλάδας «μεταβίβαση δικαι¬ 
ώματος υπογραφής Μ.Ε.Γ.Γ.Π» (ΦΕΚ614/τ. Β'/27.4.2004), 
αποφασίζουμε: 

Συστήνουμε στο Δήμο Χαλκιδέων Νομικό Πρόσωπο Δη¬ 
μοσίου Δικαίου, με την επωνυμία «Σχολική Επιτροπή 4ου 
Ενιαίου Λυκείου Χαλκίδας». 


1. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για την 
κάλυψη των λειτουργικών δαπανών του σχολείου (θέρ¬ 
μανσης, ηλεκτροδότησης, ύδρευσης, αποχέτευσης, τη¬ 
λεφωνικής σύνδεσης, αγοράς αναλώσιμων υλικών κ.λπ.). 

- Η καταβολή της αμοιβής στις καθαρίστριες του σχο¬ 
λείου. 

- Η εκτέλεση έργων για την επισκευή και συντήρηση του 
σχολικού κτιρίου του κάθε είδους εξοπλισμού του. 

- Η ανάθεση της λειτουργίαςτου σχολικού κυλικείου και 
η διαχείριση των εσόδων που προέρχονται από αυτό. 

- Η υποβολή εισηγήσεων προς την αρμόδια διεύθυνση 
πρωτοβάθμιας ή δευτεροβάθμιας εκπαίδευσης για τον 
εφοδιασμό του σχολείου και της βιβλιοθήκης του, με έπι¬ 
πλα ή άλλα είδη εξοπλισμού από τον ΟΣΚ και με βιβλία 
από το Υπουργείο Εθνικής Παιδείας και Θρησκευμάτων 
αντίστοιχα. 

- Η αγορά εξοπλιστικών ή άλλων συναφών ειδών ή δι¬ 
δακτικών μέσων για τη λειτουργία των σχολείων από πι¬ 
στώσεις του τακτικού προϋπολογισμού και του προγράμ¬ 
ματος δημοσίων επενδύσεων. 

- Η καταβολή αποζημίωσης (εξόδων κίνησης) στους 
σχολικούς τροχονόμους. 

- Η λήψη κάθε άλλου μέτρου που κρίνεται αναγκαίο για 
τη στήριξη της διοικητικής λειτουργίας της σχολικής μο¬ 
νάδας. 

2. Το Νομικό Πρόσωπο διοικείται από δμελές Διοικητικό 
Συμβούλιο που αποτελείται: 

α) Τον εκάστοτε Δήμαρχο ή εκπρόσωπό του που ορίζε¬ 
ται από το Δημοτικό Συμβούλιο. 

β) Ένα (1) Δημοτικό Σύμβουλο που ορίζεται από το Δη¬ 
μοτικό Συμβούλιο. 

γ) Τον εκάστοτε Διευθυντή του 4ου Ενιαίου Λυκείου, 
δ) Έναν (1) εκπρόσωπο του Συλλόγου Γονέων και Κη¬ 
δεμόνων των μαθητών του 4ου Ενιαίου Λυκείου. 

ε) Έναν (1) δημότη που ορίζεται με απόφαση του Δημο¬ 
τικού Συμβουλίου. 

3. Η θητεία του πρώτου Διοικητικού Συμβουλίου λήγει 
με τη λήξη της παρούσας δημοτικής περιόδου. 

4. Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 
στ) Τα έσοδα από κάθε νόμιμη πηγή. 

5. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Δ.Σ και 
όταν αυτός απουσιάζει ή κωλύεται από τον Αντιπρόεδρο. 

6. Με την παρούσα απόφαση προκαλείται δαπάνη στον 
προϋπολογισμό του δήμου Χαλκιδέων έτους 2005, ύψους 
863.100,00 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 4 Φεβρουάριου 2005 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ-ΤΣΙΜΠΡΙΚΙΔΟΥ 

Αριθ. οικ. 1077 (7) 

Καθιέρωση υπερωριακής εργασίας, εργασίας κατά τις 
Κυριακές και εξαιρέσιμες ημέρες, εργασίας κατά τις 
νυκτερινές ώρες των εργασίμων ημερών, Κυριακών 
και εξαιρέσιμων, κατά το έτος 2005, για μόνιμο και 
αποσπασμένο προσωπικό των Νομαρχιακών Αυτοδι¬ 
οικήσεων. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχια¬ 
κής Αυτοδιοίκησης». 

2. Τις διατάξεις του άρθρου 16 του Ν. 3205/2003, όπως 
αυτές τροποποιήθηκαν με τις όμοιες της παρ. 2 του άρ¬ 
θρου 18του Ν. 3254/2004. 

3. Τις διατάξεις του άρθρου 25 παρ. 7του Ν. 2738/1999. 

4. Την ανάγκη για κάλυψη έκτακτων υπηρεσιακών ανα¬ 
γκών έτους 2005, όπως, απαιτούμενες ενέργειες για την 
επικείμενη τροποποίηση του Εσωτερικού Οργανισμού 
Οργάνωσης και Λειτουργίας της Ν.Α.Α.Α., σύνταξη των 
ετήσιων καταστάσεων υπαλλήλων που προβλέπονται 
από τον Υπαλληλικό Κώδικα (επετηρίδα), έκδοση και αρ¬ 
χειοθέτηση διαβατηρίων, έλεγχος αδειών περιπτέρων και 
λιανικής πώλησης καπνοβιομηχανικών προϊόντων, τακτο¬ 
ποίηση αρχείου Κεντρικής Γραμματείας, πλήρης ενημέ¬ 
ρωση των προσωπικών μητρώων των υπαλλήλων με στοι¬ 
χεία που επηρεάζουν τη μισθολογικήτους κατάσταση και 
διαχωρισμός αυτών σε υποφακέλους σύμφωνα με τις κεί¬ 
μενες διατάξεις, προεργασία για τις επικείμενες κρίσεις 
προϊσταμένων, εργασίες που δεν μπορούν να αντιμετω- 
πισθούν εντός του κανονικού ωραρίου, έκτακτες υπηρε¬ 
σιακές ανάγκες του Γ ραφείου Νομάρχη (συσκέψεις 
κ.λπ.), ανάγκη για παροχή υπερωριακής εργασίας για την 
οδήγηση του υπηρεσιακού αυτοκινήτου του Νομάρχη κα¬ 
τά τις απογευματινές ώρες των εργασίμων ημερών, Κυ¬ 
ριακές και εξαιρέσιμες, καθώς και κατά τις νυκτερινές 
ώρες εργασίμων ημερών, Κυριακών και εξαιρέσιμων. 

5. Το γεγονός ότι για την αντιμετώπιση των ανωτέρω 
υπηρεσιακών αναγκών, οι υπάλληλοι της Διεύθυνσης Δι¬ 
οικητικών Υπηρεσιών και Πολιτικών Δικαιωμάτων, της Το- 
πικής Υπηρεσίας Αχαρνών και Θρακομακεδόνων, της 
Γ ραμματείας Νομάρχη και Προέδρων Ν.Ε. και της Γ ραμ¬ 
ματείας Συλλογικών Οργάνων, απασχολήθηκαν και εξα¬ 
κολουθούν να απασχολούνται πέραν του κανονικού ωρα¬ 
ρίου εργασίας και ειδικά οι οδηγοί του υπηρεσιακού αυ¬ 
τοκινήτου του Νομάρχη απασχολήθηκαν και 
εξακολουθούν να απασχολούνται σε 24ωρη βάση και με 


εργασία κατά τις νυκτερινές ώρες, ημέρες αργίας και Κυ¬ 
ριακές. 

6. Το γεγονός ότι για την ανωτέρω υπερωριακή απασχό¬ 
ληση, έχουν προβλεφθεί σχετικές πιστώσεις στον οικονομι¬ 
κό προϋπολογισμό έτους 2005 της Νομ/κής Αυτ/σης Ανατ. 
Αττικής, σύμφωνα με το Δ.Υ/1.2.2005 έγγραφο της Δ/νσης 
Οικονομικών Υπηρεσιών της Ν.Α.Α.Α., αποφασίζουμε: 

Καθιερώνουμε για το έτος 2005, υπερωριακή και νυκτε¬ 
ρινή με αμοιβή απασχόληση κατά τις εργάσιμες ημέρες, 
απασχόληση κατά τις Κυριακές και εξαιρέσιμες ημέρες, 
καθώς και απασχόληση κατά τις νυκτερινές ώρες Κυρια¬ 
κών και εξαιρέσιμων, στη Διεύθυνση Διοικητικών Υπηρε¬ 
σιών και Πολιτικών Δικαιωμάτων, στην Τοπική Υπηρεσία 
Αχαρνών και Θρακομακεδόνων, στη Γραμματεία Νομάρ¬ 
χη και Προέδρων Ν.Ε. και στη Γραμματεία Συλλογικών 
Οργάνων της Νομαρχιακής Αυτοδιοίκησης Ανατολικής 
Αττικής και κατανέμουμε τις ώρες αυτής ως εξής: 

α) 22.500 ώρες απογευματινής απασχόλησης, για 44 
υπαλλήλους της Διεύθυνσης Διοικητικών Υπηρεσιών και 
Πολιτικών Δικαιωμάτων και 8 υπαλλήλους της Τοπικής 
Υπηρεσίας Αχαρνών και Θρακομακεδόνων, 
β) 1.152 ώρες νυκτερινής απασχόλησης και απασχόλη¬ 
σης κατά τις Κυριακές και εξαιρέσιμες ημέρες, για 3 οδη¬ 
γούς του υπηρεσιακού αυτοκινήτου του Νομάρχη, 
γ) 4.600 ώρες απογευματινής απασχόλησης, για 11 
υπαλλήλους της Γραμματείας Νομάρχη και Προέδρου 
Ν.Ε., καθώς και της Γ ραμματείας Συλλογικών Οργάνων. 

Η παροχή της ανωτέρω υπερωριακής εργασίας, θα γί¬ 
νει από 1.1.2005 μέχρι 31.12.2005. 

Κάλυψη δαπάνης 

Το ύψος της ανωτέρω προκαλούμενης δαπάνης, που 
ανέρχεται στο ποσόν των 71.400 ευρώ για υπερωριακή 
εργασία και των 12.000 ευρώ για εργασία κατά τις εξαι¬ 
ρέσιμες ημέρες και νυκτερινές ώρες, θα καλυφθεί από πι¬ 
στώσεις που έχουν προβλεφθεί στον οικονομικό προϋπο¬ 
λογισμό έτους 2005 της Νομ/κής Αυτ/σης Ανατ. Αττικής, 
σύμφωνα με το Δ.Υ./1.2.2005 έγγραφο της Δ/νσης Οικο¬ 
νομικών Υπηρεσιών της Νομ/κής μας Αυτοδιοίκησης. 

Η απόφαση αυτή έχει αναδρομική ισχύ ενός μηνάς από 
την ημερομηνία δημοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 10 Φεβρουάριου 2005 

Ο Νομάρχης 
ΛΕΩΝΙΔΑΣ ΚΟΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




